পরিচয় গেটওয়ে সার্ভার ও অ্যাপ
পরিচয় হল একটি গেটওয়ে সার্ভার যা বাংলাদেশের নির্বাচন কমিশনের জাতীয় ডেটাবেসের সঙ্গে সংযুক্ত। ২০১৯ খ্রীস্টাব্দের ১৭ই জুলাই এটি চালু করা হয়। বাংলাদেশের নাগরিকদের জাতীয় পরিচয়পত্র যাচাইয়ের নিমিত্তে একই সাথে একটি মোবাইল অ্যাপও উদ্বোধন করা হয়। কোনো ব্যক্তি বা সরকারি ও বেসরকারি উভয় সংস্থা পোর্টালটিতে নিবন্ধনের মাধ্যমে এবং নির্দিষ্ট ফির বিনিময়ে সহজেই বাংলাদেশের জাতীয় পরিচয়পত্র ধারণকারী কোন নাগরিকের তথ্য যাচাই করতে পারবেন। ফলে দেশের সরকারি, বেসরকারি বা ব্যক্তিগত যেকোন সংস্থা তাদের গ্রাহকদের জাতীয় পরিচয়পত্রের (এনআইডি) তথ্য যাচাই করে সহজে এবং দ্রুত সময়ে সেবা দিতে পারবে। তবে ব্যক্তিগত ব্যবহারের সুবিধাটি এখনও চালু করা হয় নি।